title: Komission täytäntöönpanoasetus (EU) N:o 1373/2013, annettu 19 päivänä joulukuuta 2013 , yksityiskohtaisista säännöistä vientitodistusjärjestelmän soveltamiseksi sianliha-alalla

text:
               20.12.2013

               FI

               Euroopan unionin virallinen lehti

               L 346/29

         KOMISSION TÄYTÄNTÖÖNPANOASETUS (EU) N:o 1373/2013,
   annettu 19 päivänä joulukuuta 2013,
   yksityiskohtaisista säännöistä vientitodistusjärjestelmän soveltamiseksi sianliha-alalla
   (kodifikaatio)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 161 artiklan 3 kohdan, 170 artiklan ja 192 artiklan 2 kohdan yhdessä sen 4 artiklan kanssa,
   sekä katsoo seuraavaa:

               (1)

               Yksityiskohtaisista säännöistä vientitodistusjärjestelmän soveltamiseksi sianliha-alalla 28 päivänä elokuuta 2003 annettua komission asetusta (EY) N:o 1518/2003 (2) on muutettu useita kertoja ja huomattavilta osilta (3). Sen vuoksi olisi selkeyden ja järkeistämisen takia kodifioitava mainittu asetus.

               (2)

               Olisi vahvistettava sianliha-alalla sovellettavia vientitodistuksia koskevat erityiset yksityiskohtaiset säännöt ja määriteltävä erityisesti hakemusten ja hakemusasiakirjoissa ja todistuksissa vaadittujen tietojen esittämistä koskevat yksityiskohtaiset säännöt täydentäen maataloustuotteiden tuonti-, vienti- ja ennakkovahvistustodistusmenettelyn soveltamista koskevista yhteisistä yksityiskohtaisista säännöistä 23 päivänä huhtikuuta 2008 annettua komission asetusta (EY) N:o 376/2008 (4).

               (3)

               Vientitodistusjärjestelmän tehokkaan hallinnoinnin varmistamiseksi olisi vahvistettava kyseiseen järjestelmään kuuluvia vientitodistuksia koskeva vakuus. Sianliha-alan järjestelmään sisältyvän keinotteluvaaran vuoksi olisi kiellettävä vientitodistusten siirtäminen ja edellytettävä, että toimijat tähän järjestelmään pääsemiseksi noudattavat täsmällisiä edellytyksiä.

               (4)

               Asetuksen (EY) N:o 1234/2007 169 artiklan mukaan perussopimuksen 218 artiklan mukaisesti tehdyistä viennin määrää koskevista sopimuksista johtuvien velvoitteiden noudattaminen on varmistettava vientitodistusten perusteella. Sen vuoksi olisi tarpeellista vahvistaa täsmälliset säännöt hakemusten jättämiselle ja todistusten myöntämiselle.

               (5)

               Lisäksi olisi säädettävä, että vientitodistuksia koskevat päätökset ilmoitetaan vasta harkinta-ajan jälkeen. Kyseisen määräajan tarkoituksena olisi antaa komissiolle mahdollisuus arvioida haetut määrät ja niistä aiheutuvat menot sekä tarvittaessa säätää erityisesti käsiteltävinä oleviin hakemuksiin sovellettavista erityistoimenpiteistä. Toimijoiden hyväksi olisi säädettävä, että todistushakemus voidaan peruuttaa hyväksymiskertoimen vahvistamisen jälkeen.

               (6)

               Komissiolla olisi oltava täsmälliset tiedot jätetyistä hakemuksista ja myönnettyjen todistusten käytöstä, jotta se voisi hallinnoida todistusjärjestelmää. Hallinnollisen tehokkuuden vuoksi jäsenvaltioiden olisi käytettävä tietojärjestelmiä yhteisen markkinajärjestelyn, suorien tukien järjestelmän, maataloustuotteiden menekinedistämisen ja syrjäisimpiin alueisiin ja Egeanmeren pieniin saariin sovellettavien järjestelyjen täytäntöönpanemiseksi jäsenvaltioiden komissiolle toimittamien tietojen ja asiakirjojen tiedoksiantamista koskevista yksityiskohtaisista säännöistä 31 päivänä elokuuta 2009 annetun komission asetuksen (EY) N:o 792/2009 (5) mukaisesti.

               (7)

               On tarpeen sallia 25 tonnin suuruisia tai sitä pienempiä määriä koskevien hakemusten osalta, että vientitodistukset myönnetään toimijan pyynnöstä välittömästi. Tässä tapauksessa todistuksiin ei sovellettaisi komission erityistoimenpiteitä.

               (8)

               Vietävien määrien erittäin täsmällisen hallinnoinnin varmistamiseksi olisi poikettava asetuksessa (EY) N:o 376/2008 säädetyistä sallittua poikkeamaa koskevista säännöistä.

               (9)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Kaiken sianliha-alan tuotteiden viennin, johon haetaan vientitukea, edellytyksenä on tuen ennakkovahvistuksen sisältävän vientitodistuksen esittäminen.
   2 artikla
   1.   Vientitodistukset ovat voimassa 90 päivää niiden asetuksen (EY) N:o 376/2008 22 artiklan 2 kohdassa tarkoitetusta tosiasiallisesta myöntöpäivästä.
   2.   Todistushakemusten ja todistusten 15 kohdassa on oltava tuotteen kuvaus ja 16 kohdassa vientitukia varten vahvistetun maataloustuotteiden nimikkeistön kaksitoistanumeroinen tuotekoodi.
   3.   Asetuksen (EY) N:o 376/2008 13 artiklan 1 kohdan toisessa alakohdassa tarkoitetut tuoteryhmät ja vientitodistuksiin liittyvän vakuuden määrät vahvistetaan tämän asetuksen liitteessä I.
   4.   Todistushakemusten ja todistusten 20 kohdassa on oltava ainakin yksi liittessä II luetelluista merkinnöistä.
   3 artikla
   1.   Vientitodistushakemukset on jätettävä toimivaltaisille viranomaisille jokaisen viikon maanantain ja perjantain välisenä aikana.
   2.   Vientitodistuksen hakijan on oltava luonnollinen henkilö tai oikeushenkilö, joka hakemuksen tekohetkellä pystyy osoittamaan jäsenvaltioiden toimivaltaisille viranomaisille harjoittaneensa kaupallista toimintaa sianliha-alalla vähintään 12 kuukauden ajan. Kuitenkaan vähittäiskauppias tai ravintoloitsija, joka myy tuotteensa lopullisille kuluttajille, ei saa jättää hakemuksia.
   3.   Vientitodistukset myönnetään 1 kohdassa tarkoitettua ajanjaksoa seuraavana keskiviikkona, jollei komissio tällä välin toteuta mitään 4 kohdassa tarkoitetuista erityistoimenpiteistä.
   4.   Jos vientitodistusten myöntäminen johtaisi tai uhkaisi johtaa käytettävissä olevien talousarviovarojen ylittämiseen tai siihen, että vientitukeen oikeutetut enimmäismäärät ylittyvät kyseisenä ajanjaksona asetuksen (EY) N:o 1234/2007 169 artiklassa tarkoitetut rajoitukset huomioon ottaen, taikka jos vientitukien myöntäminen vaarantaisi viennin jatkumisen kyseisen ajanjakson jäljellä olevaksi ajaksi, komissio voi:

               a)

               vahvistaa haetuille määrille yhtenäisen hyväksymisprosentin;

               b)

               hylätä hakemukset, joiden osalta ei vielä ole myönnetty vientitodistuksia;

               c)

               keskeyttää vientitodistushakemusten vastaanottamisen enintään viiden työpäivän ajaksi, jollei asetuksen (EY) N:o 1234/2007 195 artiklan 2 kohdassa tarkoitettua menettelyä noudattaen mahdollisesti päätettävästä pidemmäksi ajanjaksoksi keskeyttämisestä muuta johdu.

         Ensimmäisen alakohdan c alakohdassa tarkoitetussa tapauksessa keskeyttämisaikana jätettyjä vientitodistushakemuksia ei hyväksytä.
   Ensimmäisessä alakohdassa säädettyjä toimenpiteitä voidaan toteuttaa tai mukauttaa tuoteluokka- ja määräpaikkakohtaisesti.
   5.   Edellä 4 kohdassa säädettyjä toimenpiteitä voidaan toteuttaa myös silloin, kun vientitodistushakemukset koskevat määriä, jotka ylittävät tai uhkaavat ylittää tavanomaisen kaupan mukaiset määrät tietyn määräpaikan osalta, ja kun haettujen todistusten myöntäminen saattaisi aiheuttaa keinotteluriskin tai kilpailun vääristymistä toimijoiden välillä taikka kyseisen kaupan tai sisämarkkinoiden häiriöitä.
   6.   Jos haetut määrät hylätään tai niitä pienennetään, vakuus on vapautettava välittömästi koko sen määrän osalta, jota koskevaa hakemusta ei ole hyväksytty.
   7.   Jos yhtenäinen hyväksymisprosentti on alle 80 prosenttia, todistus myönnetään 3 kohdasta poiketen viimeistään yhdentenätoista päivänä kyseisen hyväksymisprosentin julkaisemisesta Euroopan unionin virallisessa lehdessä. Tätä julkaisemista seuraavan kymmenen päivän kuluessa toimija voi:

               a)

               peruuttaa hakemuksensa, jolloin vakuus vapautetaan välittömästi; tai

               b)

               pyytää todistuksen välitöntä antamista, jolloin toimivaltainen viranomainen antaa sen viipymättä, kuitenkin aikaisintaan kyseisen viikon tavanomaisena todistusten antamispäivänä.

         8.   Edellä 3 kohdasta poiketen komissio voi vahvistaa muun viikonpäivän kuin keskiviikon vientitodistusten antamiselle silloin, kun tätä viikonpäivää ei ole mahdollista noudattaa.
   4 artikla
   1.   Edellä 3 artiklan 4 kohdassa tarkoitettuja mahdollisia erityistoimenpiteitä ei toimijan pyynnöstä sovelleta 25 tonnin suuruista tai sitä pienempää määrää koskeviin hakemuksiin, ja haetut todistukset annetaan välittömästi.
   Tällöin sen estämättä, mitä 2 artiklan 1 kohdassa säädetään, todistusten voimassaolo on rajattu viiteen työpäivään niiden asetuksen (EY) N:o 376/2008 22 artiklan 2 kohdassa tarkoitetusta tosiasiallisesta myöntöpäivästä, ja todistushakemusten ja todistusten 20 kohdassa on oltava jokin liitteessä III luetelluista maininnoista.
   2.   Komissio voi tarvittaessa keskeyttää tämän artiklan soveltamisen.
   5 artikla
   Vientitodistuksia ei saa siirtää.
   6 artikla
   1.   Asetuksen (EY) N:o 376/2008 7 artiklan 4 kohdassa tarkoitetun sallitun poikkeaman rajoissa viety määrä ei oikeuta tuen maksamiseen.
   2.   Todistuksen 22 kohtaan on merkittävä ainakin yksi liitteessä IV luetelluista merkinnöistä.
   7 artikla
   1.   Jäsenvaltioiden on ilmoitettava komissiolle viimeistään kunkin viikon perjantaina seuraavat tiedot:

               a)

               kuluvan viikon maanantaista perjantaihin jätetyt 1 artiklassa tarkoitetut vientitodistushakemukset; lisäksi on ilmoitettava, kuuluvatko ne 4 artiklan soveltamisalaan;

               b)

               määrät, joiden osalta vientitodistukset on annettu edellisenä keskiviikkona, lukuun ottamatta 4 artiklan mukaisesti välittömästi annettuja todistuksia;

               c)

               määrät, joiden osalta vientitodistushakemukset on peruutettu 3 artiklan 7 kohdan mukaisesti edeltävän viikon aikana.

         2.   Edellä 1 kohdan a alakohdassa tarkoitettuja hakemuksia tiedoksi annettaessa on täsmennettävä:

               a)

               määrät eriteltyinä tuotteen painona jokaisen 2 artiklan 3 kohdassa tarkoitetun luokan osalta;

               b)

               määräpaikan mukainen erittely kunkin luokan määrän kohdalla, jos tuen määrä on eritelty määräpaikan mukaisesti;

               c)

               sovellettavan tuen määrä;

               d)

               ennakolta vahvistetun tuen määrä euroina luokkaa kohden.

         3.   Jäsenvaltioiden on ilmoitettava komissiolle kuukausittain todistusten voimassaoloajan päätyttyä käyttämättä jääneiden vientitodistusten määrät.
   4.   Tässä asetuksessa tarkoitetut ilmoitukset, mukaan lukien ”tyhjät” ilmoitukset, on tehtävä asetuksen (EY) N:o 792/2009 mukaisesti.
   8 artikla
   Kumotaan asetus (EY) N:o 1518/2003.
   Viittauksia kumottuun asetukseen pidetään viittauksina tähän asetukseen liitteessä VI olevan vastaavuustaulukon mukaisesti.
   9 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä joulukuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 299, 16.11.2007, s. 1.

      (2)  EUVL L 217, 29.8.2003, s. 35.

      (3)  Katso liite V.

      (4)  EUVL L 114, 26.4.2008, s. 3.

      (5)  EUVL L 228, 1.9.2009, s. 3.

      LIITE I

                  Maataloustuotteiden nimikkeistön tuotekoodi vientitukia varten (1)

                  Luokka

                  Vakuus (euroa/100 kg) Nettopaino

                  0203 11 10 9000
                  0203 21 10 9000

                  1

                  10

                  0203 12 11 9100
                  0203 12 19 9100
                  0203 19 11 9100
                  0203 19 13 9100
                  0203 19 55 9110
                  0203 22 11 9100
                  0203 22 19 9100
                  0203 29 11 9100
                  0203 29 13 9100
                  0203 29 55 9110

                  2

                  10

                  0203 19 15 9100
                  0203 19 55 9310
                  0203 29 15 9100

                  3

                  6

                  0210 11 31 9110
                  0210 11 31 9910

                  4

                  14

                  0210 12 19 9100

                  5

                  0

                  0210 19 81 9100

                  6

                  14

                  0210 19 81 9300

                  7

                  14

                  1601 00 91 9120

                  8

                  5

                  1601 00 99 9110

                  9

                  4

                  1602 41 10 9110

                  10

                  8

                  1602 42 10 9110

                  11

                  6

                  1602 41 10 9130
                  1602 42 10 9130
                  1602 49 19 9130

                  12

                  5

         (1)  Komission asetus (ETY) N:o 3846/87 6 ala (EYVL L 366, 24.12.1987, s. 1).

      LIITE II

         2 artiklan 4 kohdassa luetellut merkinnät

                  —

                  :

                  bulgariaksi

                  :

                  Регламент за изпълнение (ЕC) № […]

                  —

                  :

                  espanjaksi

                  :

                  Reglamento de Ejecución (UE) no […]

                  —

                  :

                  tšekiksi

                  :

                  Prováděcí nařízení (EU) č. […]

                  —

                  :

                  tanskaksi

                  :

                  Gennemførelsesforordning (EU) nr. […]

                  —

                  :

                  saksaksi

                  :

                  Durchführungsverordnung (EU) Nr. […]

                  —

                  :

                  viroksi

                  :

                  Rakendusmäärus (EL) nr […]

                  —

                  :

                  kreikaksi

                  :

                  Εκτελεστικός κανονισμός (ΕΕ) αριθ. […]

                  —

                  :

                  englanniksi

                  :

                  Implementing Regulation (EU) No […]

                  —

                  :

                  ranskaksi

                  :

                  Règlement d’exécution (UE) no […]

                  —

                  :

                  kroaatiksi

                  :

                  Provedbena uredba (EU) br. […]

                  —

                  :

                     italiaksi

                  :

                  Regolamento di esecuzione (UE) n. […]

                  —

                  :

                  latviaksi

                  :

                  Īstenošanas regula (ES) Nr. […]

                  —

                  :

                  liettuaksi

                  :

                  Įgyvendinimo reglamentas (ES) Nr. […]

                  —

                  :

                  unkariksi

                  :

                  …/…/EU végrehajtási rendelet

                  —

                  :

                  maltaksi

                  :

                  Regolament ta’ Implimentazzjoni (UE) Nru […]

                  —

                  :

                  hollanniksi

                  :

                  Uitvoeringsverordening (EU) nr. […]

                  —

                  :

                  puolaksi

                  :

                  Rozporządzenie wykonawcze (UE) nr […]

                  —

                  :

                  portugaliksi

                  :

                  Regulamento de Execução (UE) n.o […]

                  —

                  :

                  romaniaksi

                  :

                  Regulamentul de punere în aplicare (UE) nr. […]

                  —

                  :

                  slovakiksi

                  :

                  Vykonávacie nariadenie (EÚ) č. […]

                  —

                  :

                  sloveeniksi

                  :

                  Izvedbena uredba (EU) št. […]

                  —

                  :

                  suomeksi

                  :

                  Täytäntöönpanoasetus (EU) N:o […]

                  —

                  :

                  ruotsiksi

                  :

                  Genomförandeförordning (EU) nr […]

      LIITE III

         4 artiklan 1 kohdan toisessa alakohdassa tarkoitetut maininnat

                  —

                  :

                  bulgariaksi

                  :

                  Лицензия, валидна пет работни дни

                  —

                  :

                  espanjaksi

                  :

                  Certificado válido durante cinco días hábiles

                  —

                  :

                  tšekiksi

                  :

                  Licence platná pět pracovních dní

                  —

                  :

                  tanskaksi

                  :

                  Licens, der er gyldig i fem arbejdsdage

                  —

                  :

                  saksaksi

                  :

                  Fünf Arbeitstage gültige Lizenz

                  —

                  :

                  viroksi

                  :

                  Litsents kehtib viis tööpäeva

                  —

                  :

                  kreikaksi

                  :

                  Πιστοποιητικό που ισχύει για πέντε εργάσιμες ημέρες

                  —

                  :

                  englanniksi

                  :

                  Licence valid for five working days

                  —

                  :

                  ranskaksi

                  :

                  Certificat valable cinq jours ouvrables

                  —

                  :

                  kroaatiksi

                  :

                  Dozvola vrijedi pet radnih dana

                  —

                  :

                  italiaksi

                  :

                  Titolo valido cinque giorni lavorativi

                  —

                  :

                  latviaksi

                  :

                  Licences derīguma termiņš ir piecas darbdienas

                  —

                  :

                  liettuaksi

                  :

                  Licencijos galioja penkias darbo dienas

                  —

                  :

                  unkariksi

                  :

                  Öt munkanapig érvényes tanúsítvány

                  —

                  :

                  maltaksi

                  :

                  Liċenza valida għal ħamest ijiem tax-xogħol

                  —

                  :

                  hollanniksi

                  :

                  Certificaat met een geldigheidsduur van vijf werkdagen

                  —

                  :

                  puolaksi

                  :

                  Pozwolenie ważne pięć dni roboczych

                  —

                  :

                  portugaliksi

                  :

                  Certificado de exportação válido durante cinco dias úteis

                  —

                  :

                  romaniaksi

                  :

                  Licență valabilă timp de cinci zile lucrătoare

                  —

                  :

                  slovakiksi

                  :

                  Licencia platí päť pracovných dní

                  —

                  :

                  sloveeniksi

                  :

                  Dovoljenje velja 5 delovnih dni

                  —

                  :

                  suomeksi

                  :

                  Todistus on voimassa viisi työpäivää

                  —

                  :

                  ruotsiksi

                  :

                  Licensen är giltig fem arbetsdagar

      LIITE IV

         6 artiklan 2 kohdan toisessa alakohdassa tarkoitetut maininnat

                  —

                  :

                  bulgariaksi

                  :

                  Възстановяване, валидно за […] тона (количество, за което е издадена лицензията).

                  —

                  :

                  espanjaksi

                  :

                  Restitución válida por […] toneladas (cantidad por la que se expida el certificado).

                  —

                  :

                  tšekiksi

                  :

                  Náhrada platná pro […] tun (množství, pro které je licence vydána).

                  —

                  :

                  tanskaksi

                  :

                  Restitutionen omfatter […] t (den mængde, licensen vedrører).

                  —

                  :

                  saksaksi

                  :

                  Erstattung gültig für […] Tonnen (Menge, für welche die Lizenz ausgestellt wurde).

                  —

                  :

                  viroksi

                  :

                  Eksporditoetus kehtib […] tonni kohta (kogus, millele on antud ekspordilitsents).

                  —

                  :

                  kreikaksi

                  :

                  Επιστροφή ισχύουσα για […] τόνους (ποσότητα για την οποία έχει εκδοθεί το πιστοποιητικό).

                  —

                  :

                  englanniksi

                  :

                  Refund valid for […] tonnes (quantity for which the licence is issued).

                  —

                  :

                  ranskaksi

                  :

                  Restitution valable pour […] tonnes (quantité pour laquelle le certificat est délivré).

                  —

                  :

                  kroaatiksi

                  :

                  Subvencija vrijedi za […] tona (količina za koju je izdana dozvola).

                  —

                  :

                  italiaksi

                  :

                  Restituzione valida per […] t (quantitativo per il quale il titolo è rilasciato).

                  —

                  :

                  latviaksi

                  :

                  Kompensācija ir spēkā attiecībā uz […] tonnām (daudzums par kuru ir izsniegta licence).

                  —

                  :

                  liettuaksi

                  :

                  Grąžinamoji išmoka galioja […] tonoms (kiekis, kuriam išduota licencija).

                  —

                  :

                  unkariksi

                  :

                  A visszatérítés […] tonnára érvényes (azt a mennyiséget kell feltüntetni, amelyre az engedélyt kiadták).

                  —

                  :

                  maltaksi

                  :

                  Rifużjoni valida għal […] tunnellati (kwantità li għaliha tinħareġ il-liċenza).

                  —

                  :

                  hollanniksi

                  :

                  Restitutie geldig voor […] ton (hoeveelheid waarvoor het certificaat wordt afgegeven).

                  —

                  :

                  puolaksi

                  :

                  Refundacja ważna dla […] ton (ilość, dla której zostało wydane pozwolenie).

                  —

                  :

                  portugaliksi

                  :

                  Restituição válida para […] toneladas (quantidade relativamente à qual é emitido o certificado).

                  —

                  :

                  romaniaksi

                  :

                  Restituire valabilă pentru […] tone (cantitatea pentru care a fost eliberată licența).

                  —

                  :

                  slovakiksi

                  :

                  Náhrada je platná pre […] ton (množstvo, pre ktoré bola vydaná licencia).

                  —

                  :

                  sloveeniksi

                  :

                  Nadomestilo velja za […] ton (količina, za katero je bilo dovoljenje izdano).

                  —

                  :

                  suomeksi

                  :

                  Tuki on voimassa […] tonnille (määrä, jolle todistus on myönnetty).

                  —

                  :

                  ruotsiksi

                  :

                  Ger rätt till exportbidrag för […] ton (den kvantitet för vilken licensen utfärdats).

      LIITE V

         Kumottu asetus ja luettelo sen muutoksista

                  Komission asetus (EY) N:o 1518/2003
                  (EUVL L 217, 29.8.2003, s. 35).

                  Komission asetus (EY) N:o 130/2004
                  (EUVL L 19, 27.1.2004, s. 14).

                  Komission asetus (EY) N:o 1361/2004
                  (EUVL L 253, 29.7.2004, s. 9).

                  Komission asetus (EY) N:o 1713/2006
                  (EUVL L 321, 21.11.2006, s. 11).

                  Ainoastaan 12 artikla

                  Komission asetus (EU) N:o 557/2010
                  (EUVL L 159, 25.6.2010, s. 13).

                  Ainoastaan 1 artikla

                  Komission asetus (EU) N:o 519/2013
                  (EUVL L 158, 10.6.2013, s. 74).

                  Ainoastaan liitteessä oleva 6.G.2 kohta

      LIITE VI

         Vastaavuustaulukko

                  Asetus (EY) N:o 1518/2003

                  Tämä asetus

                  1 artikla

                  1 artikla

                  2 artiklan 1 kohdan ensimmäinen alakohta

                  2 artiklan 1 kohta

                  2 artiklan 1 kohdan toinen alakohta

                  —

                  2 artiklan 2 ja 3 kohta

                  2 artiklan 2 ja 3 kohta

                  2 artiklan 4 kohdan johdantokappale

                  2 artiklan 4 kohta

                  2 artiklan 4 kohdan ensimmäinen – yhdestoista luetelmakohta

                  Liite II

                  3 artiklan 1–4 kohta

                  3 artiklan 1–4 kohta

                  3 artiklan 4 a kohta

                  3 artiklan 5 kohta

                  3 artiklan 5 kohta

                  3 artiklan 6 kohta

                  3 artiklan 6 kohta

                  3 artiklan 7 kohta

                  3 artiklan 7 kohta

                  3 artiklan 8 kohta

                  4 ja 5 artikla

                  4 ja 5 artikla

                  6 artiklan 1 kohta

                  6 artiklan 1 kohta

                  6 artiklan 2 kohdan johdantokappale

                  6 artiklan 2 kohta

                  6 artiklan 2 kohdan ensimmäinen – yhdestoista luetelmakohta

                  Liite IV

                  7 artikla

                  7 artikla

                  8 artikla

                  —

                  —

                  8 artikla

                  9 artikla

                  9 artikla

                  Liite I

                  Liite I

                  Liite I a

                  Liite III

                  Liite III

                  —

                  Liite IV

                  —

                  —

                  Liite V

                  —

                  Liite VI


title: Komission täytäntöönpanoasetus (EU) N:o 739/2011, annettu 27 päivänä heinäkuuta 2011 , ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä annetun Euroopan parlamentin ja neuvoston asetuksen (EY) N:o 854/2004 liitteen I muuttamisesta  ETA:n kannalta merkityksellinen teksti

text:
               28.7.2011

               FI

               Euroopan unionin virallinen lehti

               L 196/3

         KOMISSION TÄYTÄNTÖÖNPANOASETUS (EU) N:o 739/2011,
   annettu 27 päivänä heinäkuuta 2011,
   ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä annetun Euroopan parlamentin ja neuvoston asetuksen (EY) N:o 854/2004 liitteen I muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 854/2004 (1) ja erityisesti sen 17 artiklan 1 kohdan,
   sekä katsoo seuraavaa:

               (1)

               Asetuksessa (EY) N:o 854/2004 vahvistetaan ihmisravinnoksi tarkoitettujen eläinperäisten tuotteiden virallisen valvonnan järjestämistä koskevat erityissäännöt. Tietyissä kyseisen asetuksen liitteessä I olevan I jakson II luvun B, D ja F osassa, II jakson I ja V luvussa sekä III jakson II luvussa vahvistetuissa lihatarkastukseen liittyvissä säännöksissä viitataan erityisesti kansainvälisen eläintautiviraston (OIE) eläintautiluettelossa A tai B lueteltuihin tauteihin.

               (2)

               OIE:n luokittelujärjestelmää ja tautien luettelointia on muutettu. OIE:n luettelot A ja B korvataan yhdellä ainoalla luettelolla. Lisäksi unionin lainsäädäntö on nyt OIE:n suositusten mukainen. Tästä syystä useimmat viittaukset kyseisiin luetteloihin ovat tarpeettomia. Sen vuoksi on aiheellista muuttaa mainitun asetuksen liitteessä I olevien I, II ja III jaksojen asianomaisia säännöksiä ja viitata sen sijaan unionin lainsäädännön kattamiin tauteihin suoritettaessa ante mortem- tai post mortem -tarkastuksia tai mitä muita tahansa tarkastustehtäviä, jollei viittaus koske toistaiseksi tuntematonta, kolmannesta maasta peräisin olevaa tautia.

               (3)

               Ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetussa neuvoston direktiivissä 2002/99/EY (2) säädetään, että eläinperäiset tuotteet on saatava eläimistä, jotka eivät ole peräisin tilalta, laitoksesta, alueelta ja alueen osasta, johon kohdistetaan eläinten terveydentilan vuoksi rajoituksia. Kyseisen direktiivin liitteessä I on luettelo unionin lainsäädännöstä, jossa säädetään eläinperäisten tuotteiden kaupassa huomioon otettaviin tauteihin sovellettavista torjuntatoimenpiteistä. Johdonmukaisuuden vuoksi eläinperäisten tuotteiden kauppaa olisi rajoitettava eläinten terveyteen liittyvistä syistä ainoastaan kyseisessä liitteessä I mainitun unionin lainsäädännön perusteella.

               (4)

               Salmonellan ja muiden tiettyjen elintarvikkeiden kautta tarttuvien tiettyjen zoonoosien aiheuttajien valvonnasta 17 päivänä marraskuuta 2003 annetun Euroopan parlamentin ja neuvoston asetuksen (EY) N:o 2160/2003 (3) liitteessä II olevan E osan mukaisesti 25 grammassa tuoretta siipikarjanlihaa ei saa esiintyä salmonellaa, jotta se voidaan saattaa markkinoille ihmisravinnoksi. Kyseisen osan mukaan mainittua kriteeriä ei kuitenkaan sovelleta tuoreeseen siipikarjanlihaan, joka on tarkoitettu teolliseen lämpökäsittelyyn tai muuhun käsittelyyn, jolla salmonella tuhotaan. Asetuksen (EY) N:o 854/2004 liitteessä I olevan II jakson V luvun 2 kohdassa säädetään, että virkaeläinlääkäri voi asettaa vaatimuksia, jotka koskevat tietyn lihan käyttöä. Jotta virkaeläinlääkäri voisi vaatia teollista lämpökäsittelyä tai muuta käsittelyä salmonellan tuhoamiseksi, II jakson V luvun 2 kohtaa olisi muutettava.

               (5)

               Sen vuoksi asetuksen (EY) N:o 854/2004 liitettä I olisi muutettava.

               (6)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 854/2004 liite I tämän asetuksen liitteen mukaisesti.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä heinäkuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 139, 30.4.2004, s. 206.

      (2)  EYVL L 18, 23.1.2003, s. 11.

      (3)  EUVL L 325, 12.12.2003, s. 1.

      LIITE
      Muutetaan asetuksen (EY) N:o 854/2004 liite I seuraavasti:

                  1)

                  Muutetaan I jakson II luku seuraavasti:

                              a)

                              Korvataan B osan 2 kohdan b alakohta seuraavasti:

                                          ”b)

                                          tilasta, joka voi vaikuttaa haitallisesti ihmisten tai eläinten terveyteen, kiinnittämällä erityisesti huomiota zoonoosien ja sellaisten eläintautien havaitsemiseen, joiden osalta unionin lainsäädännössä esitetään eläinten terveyttä koskevia vaatimuksia.”

                              b)

                              Korvataan D osan 1 kohta seuraavasti:

                                          ”1.

                                          Ruhoille ja niiden mukana oleville muille eläimen osille on tehtävä teurastuksen jälkeen viipymättä post mortem -tarkastus. Kaikki ulkopinnat on tarkastettava. Ruhon ja muiden eläimen osien vähäinen käsittely tai tekniset erityisjärjestelyt voivat olla tarpeen tätä tarkoitusta varten. Erityistä huomiota on kiinnitettävä zoonoosien ja sellaisten eläintautien havaitsemiseen, joiden osalta unionin lainsäädännössä esitetään eläinten terveyttä koskevia vaatimuksia. Teurastuslinjan vauhdin ja läsnä olevan tarkastushenkilöstön määrän on oltava sellaiset, että tarkastus voidaan suorittaa kunnolla.”

                              c)

                              Korvataan F osan 1 kohdan d alakohta seuraavasti:

                                          ”d)

                                          sellaisten eläintautien havaitseminen, joiden osalta unionin lainsäädännössä esitetään eläinten terveyttä koskevia vaatimuksia.”

                  2)

                  Muutetaan II jakso seuraavasti:

                              a)

                              Korvataan I luvun 4 kohta seuraavasti:

                                          ”4.

                                          Jos virkaeläinlääkäri ante mortem- tai post mortem -tarkastusta taikka jotakin muuta tarkastusta tehdessään epäilee sellaisten eläintautien tarttuvan taudinaiheuttajan esiintymistä, joiden osalta unionin lainsäädännössä esitetään eläinten terveyttä koskevia vaatimuksia, hänen on ilmoitettava tästä asianmukaisesti toimivaltaiselle viranomaiselle ja kummankin on toteutettava kaikki tarvittavat toimenpiteet ja varotoimenpiteet sovellettavan unionin lainsäädännön mukaisesti estääkseen tarttuvan taudinaiheuttajan mahdollisen leviämisen.”

                              b)

                              Muutetaan V luku seuraavasti:

                                          i)

                                          korvataan 1 kohdan e alakohta seuraavasti:

                                                      ”e)

                                                      se on peräisin sellaista eläintautia sairastaneista eläimistä, joiden osalta neuvoston direktiivin 2002/99/EY (1) liitteessä I luetellussa unionin lainsäädännössä esitetään eläinten terveyttä koskevia vaatimuksia, paitsi jos se on saatu kyseisen lainsäädännön erityisvaatimusten mukaisesti, jollei IV jaksossa toisin säädetä;

                                          ii)

                                          korvataan 2 kohta seuraavasti:

                                                      ”2.

                                                      Virkaeläinlääkäri voi asettaa vaatimuksia, jotka koskevat seuraavista eläimistä peräisin olevan lihan käyttöä:

                                                                  a)

                                                                  muualla kuin teurastamossa hätäteurastetut eläimet, tai

                                                                  b)

                                                                  sellaisista parvista peräisin olevat eläimet, joiden liha käsitellään asetuksen (EY) N:o 2160/2003 liitteessä II olevan E osan mukaisesti ennen markkinoille saattamista.”

                  3)

                  Korvataan III jakson II luvun 3 kohdan e ja f alakohta seuraavasti:

                              ”e)

                              kun on puhjennut sellainen eläintauti, jonka osalta unionin lainsäädännössä esitetään eläinten terveyttä koskevia vaatimuksia. Tämä koskee eläimiä, jotka ovat herkkiä kyseiselle taudille ja jotka ovat peräisin kyseiseltä alueelta, kuten neuvoston direktiivin 64/432/ETY (2) 2 artiklassa määritellään;

                              f)

                              kun tarvitaan tiukempia tarkastuksia uusien tautien tai tiettyjen OIE:n eläintautiluettelossa mainittujen tautien huomioon ottamiseksi.

         (1)  EYVL L 18, 23.1.2003, s. 11.”

         (2)  EYVL 121, 29.7.1964, s. 1977.”


title: Komission asetus (EU) N:o 234/2011, annettu 10 päivänä maaliskuuta 2011 , elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä Euroopan parlamentin ja neuvoston annetun asetuksen (EY) N:o 1331/2008 täytäntöönpanosta  ETA:n kannalta merkityksellinen teksti

text:
               11.3.2011

               FI

               Euroopan unionin virallinen lehti

               L 64/15

         KOMISSION ASETUS (EU) N:o 234/2011,
   annettu 10 päivänä maaliskuuta 2011,
   elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä Euroopan parlamentin ja neuvoston annetun asetuksen (EY) N:o 1331/2008 täytäntöönpanosta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1331/2008 (1) ja erityisesti sen 9 artiklan 1 kohdan,
   on kuullut Euroopan elintarviketurvallisuusviranomaista asetuksen (EY) N:o 1331/2008 9 artiklan 2 kohdan mukaisesti,
   sekä katsoo seuraavaa:

               (1)

               Asetuksessa (EY) N:o 1331/2008 säädetään menettelystä, jota käytetään päivitettäessä unionissa myytäviksi hyväksyttyjen aineiden luetteloa elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (2), elintarvike-entsyymeistä 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1332/2008 (3) ja elintarvikkeissa käytettävistä aromeista ja tietyistä ainesosista, joilla on aromaattisia ominaisuuksia, 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1334/2008 (4), jäljempänä ’alakohtaiset elintarvikesäädökset’, mukaisesti.

               (2)

               Asetuksen (EY) N:o 1331/2008 9 artiklan mukaisesti komissio hyväksyy täytäntöönpanotoimenpiteet, jotka koskevat alakohtaisten elintarvikesäädösten mukaisten unionin luetteloiden päivittämistä koskevien hakemusten sisältöä, laadintaa ja esittämistä ja hakemusten asianmukaisuuden tarkastamista koskevia järjestelyjä sekä Euroopan elintarviketurvallisuusviranomaisen, jäljempänä ’elintarviketurvallisuusviranomainen’, lausunnossa vaadittavien tietojen luonnetta.

               (3)

               Luettelojen päivittämiseksi on varmistettava, että kyseisen aineen käyttö on sitä koskevien alakohtaisten elintarvikesäädösten yleisten ja erityisten edellytysten mukaista.

               (4)

               Elintarviketurvallisuusviranomainen antoi 9 päivänä heinäkuuta 2009 tieteellisen lausunnon elintarvikelisäaineita koskevien hakemusten arvioimiseksi tarvittavista tiedoista (5). Tiedot olisi toimitettava samanaikaisesti kuin hakemus uuden elintarvikelisäaineen käytöstä. Jos hakemus koskee jo hyväksytyn elintarvikelisäaineen käyttöedellytysten muuttamista tai jo hyväksytyn elintarvikelisäaineen eritelmiin tehtävää muutosta, riskinarviointia varten tarvittavia tietoja ei vaadita, mikäli hakija esittää tätä koskevat asianmukaiset perustelut.

               (5)

               Elintarviketurvallisuusviranomainen antoi 23 päivänä heinäkuuta 2009 tieteellisen lausunnon elintarvike-entsyymejä koskevien hakemusten arvioimiseksi tarvittavista tiedoista (6). Tiedot olisi toimitettava samanaikaisesti kuin hakemus uuden elintarvike-entsyymin käytöstä. Jos hakemus koskee jo hyväksytyn elintarvike-entsyymin käyttöedellytysten muuttamista tai jo hyväksytyn elintarvike-entsyymin eritelmiin tehtävää muutosta, riskinarviointia varten tarvittavia tietoja ei vaadita, mikäli hakija esittää tätä koskevat asianmukaiset perustelut.

               (6)

               Elintarviketurvallisuusviranomainen antoi 19 päivänä toukokuuta 2010 tieteellisen lausunnon elintarvikkeissa käytettävien aromien riskinarviointiin tarvittavista tiedoista (7). Tiedot olisi toimitettava samanaikaisesti kuin hakemus uuden aromin käytöstä. Jos hakemus koskee jo hyväksytyn aromin käyttöedellytysten muuttamista tai jo hyväksytyn aromin eritelmiin tehtävää muutosta, riskinarviointia varten tarvittavia tietoja ei vaadita, mikäli hakija esittää tätä koskevat asianmukaiset perustelut.

               (7)

               On tärkeää, että toksikologiset kokeet tehdään asianmukaisesti. Kokeita tehtäessä olisi noudatettava hyvän laboratoriokäytännön periaatteiden noudattamista kemiallisten aineiden kokeissa ja periaatteiden noudattamisen todentamista koskevien lakien, asetusten ja hallinnollisten määräysten lähentämisestä 11 päivänä helmikuuta 2004 annettua Euroopan parlamentin ja neuvoston direktiiviä 2004/10/EY (8). Jos kokeet tehdään Euroopan unionin ulkopuolella, niissä on noudatettava OECD:n hyvän laboratoriokäytännön periaatteita (OECD Principles of Good Laboratory Practice (GLP), OECD, 1998 (9).

               (8)

               Elintarvikelisäaineiden ja elintarvike-entsyymien käytön olisi aina oltava teknisesti perusteltua. Hakijoiden on elintarvikelisäaineiden osalta lisäksi selostettava, miksi samaa teknistä vaikutusta ei voida saada aikaan muulla taloudellisesti ja teknisesti toteutuskelpoisella tavalla.

               (9)

               Aineen käyttö olisi sallittava, jos se ei johda kuluttajia harhaan. Hakijoiden olisi perusteltava, ettei kyseinen aineen käyttö johda kuluttajia harhaan. Kun kyse on elintarvikelisäaineesta, sen kuluttajille tuomat edut ja hyödyt olisi ilmoitettava.

               (10)

               Komission olisi tarkistettava, onko hakemus asianmukainen ja kuuluuko asia kyseisen alakohtaisen elintarvikesäädöksen soveltamisalaan, sanotun kuitenkaan rajoittamatta asetuksen (EY) N:o 1332/2008 9 artiklan, asetuksen (EY) N:o 1333/200819 artiklan ja asetuksen (EY) N:o 1334/200813 artiklan soveltamista. Tarvittaessa elintarviketurvallisuusviranomaisen antamat ohjeet toimitettujen tietojen soveltuvuudesta riskinarviointiin olisi otettava huomioon. Tarkistus ei saisi viivästyttää hakemuksen käsittelyä.

               (11)

               Elintarviketurvallisuusviranomaisen lausunnossa olisi annettava riittävät tiedot sen varmistamiseksi, että kyseisen aineen ehdotetun käytön salliminen on turvallista kuluttajien kannalta. Tietoihin olisi sisällyttävä tarvittaessa päätelmät aineen toksisuudesta ja mahdollinen selvitys hyväksyttävästä päiväsaannista numeroin ilmoitettuna sekä yksityiskohtaiset tiedot ravinnon kautta tapahtuvaa altistumista koskevasta arvioinnista kaikkien elintarvikeryhmien osalta, mukaan lukien heikossa asemassa olevien kuluttajaryhmien altistuminen.

               (12)

               Hakijan olisi otettava huomioon myös elintarviketurvallisuusviranomaisen yksityiskohtaiset ohjeet, jotka koskevat riskinarviointia varten tarvittavia tietoja (The EFSA Journal (10).

               (13)

               Tässä asetuksessa on otettu huomioon nykyinen tieteellinen ja tekninen tieto. Komissio voi muuttaa tätä asetusta alalla tapahtuvan kehityksen ja elintarviketurvallisuusviranomaisen julkaisemien muutettujen tai uusien tieteellisten ohjeiden mukaisesti.

               (14)

               Elintarvikelisäaineiden, elintarvike-entsyymien ja aromien hyväksymistä koskeviin hakemuksiin liittyvistä käytännön seikoista, kuten osoitteista, yhteyshenkilöistä ja asiakirjojen toimittamisesta, ilmoitetaan komission ja/tai elintarviketurvallisuusviranomaisen antamassa erillisessä tiedonannossa.

               (15)

               On tarpeen säätää määräajasta, johon mennessä hakijoiden on noudatettava tämän asetuksen säännöksiä.

               (16)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   I   LUKU

      YLEISET SÄÄNNÖKSET

   1 artikla
   Soveltamisala
   Tätä asetusta sovelletaan elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä annetun asetuksen (EY) N:o 1331/2008 3 artiklan 1 kohdassa tarkoitettuihin hakemuksiin.
   II   LUKU

      HAKEMUKSEN SISÄLTÖ, LAATIMINEN JA ESITYSTAPA

   2 artikla
   Hakemuksen sisältö
   1.   Edellä olevassa 1 artiklassa tarkoitettuun hakemukseen on sisällyttävä seuraavat osat:

               a)

               kirje;

               b)

               tekniset asiakirjat;

               c)

               tiivistelmä asiakirjoista.

         2.   Edellä olevan 1 kohdan a alakohdassa tarkoitettu kirje on laadittava liitteessä esitetyn mallin mukaisesti.
   3.   Edellä olevan 1 kohdan b alakohdassa tarkoitettuihin teknisiin asiakirjoihin on sisällyttävä

               a)

               4 artiklassa tarkoitetut hallinnolliset tiedot;

               b)

               5, 6, 8 ja 10 artiklassa tarkoitetut riskinarviointia varten tarvittavat tiedot ja

               c)

               7, 9 ja 11 artiklassa tarkoitetut riskinhallintaa varten tarvittavat tiedot.

         4.   Jos kyseessä on hakemus hyväksytyn elintarvikelisäaineen, elintarvike-entsyymin tai aromin käytön edellytysten muuttamisesta, kaikkia 5–11 artiklassa mainittuja tietoja ei mahdollisesti tarvita. Hakijan on esitettävä todennettavat perustelut siitä, miksi ehdotetut muutokset eivät vaikuta voimassa olevan riskinarvioinnin tuloksiin.
   5.   Jos hakemus koskee hyväksytyn elintarvikelisäaineen, elintarvike-entsyymin tai aromin eritelmien muuttamista,

               a)

               riittää, että tiedoista käy ilmi hakemuksen perustelut ja eritelmään tehtävät muutokset;

               b)

               hakijan on esitettävä todennettavat perustelut siitä, miksi ehdotetut muutokset eivät vaikuta voimassa olevan riskinarvioinnin tuloksiin.

         6.   Edellä olevan 1 kohdan c alakohdassa tarkoitettuun tiivistelmään on sisällyttävä perusteltu lausunto siitä, että tuotteen käyttö on seuraavissa säännöksissä asetettujen edellytysten mukaista:

               a)

               asetuksen (EY) N:o 1332/2008 6 artikla tai

               b)

               asetuksen (EY) N:o 1333/20086,7 ja 8 artikla tai

               c)

               asetuksen (EY) N:o 1334/2008 4 artikla.

         3 artikla
   Hakemuksen laatiminen ja esitystapa
   1.   Hakemukset on toimitettava komissiolle. Hakijan on otettava huomioon hakemusten toimittamista koskevat käytännön ohjeet, jotka komissio on asettanut saataville (terveys- ja kuluttaja-asioiden pääosaston verkkosivut (11).
   2.   Asetuksen (EY) N:o 1332/200817 artiklassa tarkoitettua unionissa hyväksyttyjen elintarvike-entsyymien luettelon laatimista koskeva määräaika hakemusten jättämiselle on 24 kuukautta tässä asetuksessa vahvistettujen täytäntöönpanotoimien soveltamispäivästä.
   4 artikla
   Hallinnolliset tiedot
   Edellä olevan 2 artiklan 3 kohdan a alakohdassa tarkoitettujen hallinnollisten tietojen on sisällettävä

               a)

               hakijan nimi (yritys, organisaatio jne.), osoite ja yhteystiedot;

               b)

               aineen valmistajan/valmistajien nimi, jos ei sama kuin hakija, osoite ja yhteystiedot;

               c)

               asiakirja-aineistosta vastaavan henkilön nimi, osoite ja yhteystiedot;

               d)

               asiakirja-aineiston toimittamispäivämäärä;

               e)

               hakemuksen tyyppi, esimerkiksi elintarvikelisäainetta, elintarvike-entsyymiä tai aromia koskeva;

               f)

               mahdollinen IUPAC-nimikkeistön mukainen kemiallinen nimi;

               g)

               mahdollinen elintarvikelisäaineita koskevassa unionin lainsäädännössä määritetty lisäaineen E-koodi;

               h)

               viittaus mahdollisiin samankaltaisiin hyväksyttyihin elintarvike-entsyymeihin;

               i)

               mahdollinen aromeja koskevassa unionin lainsäädännössä määritetty aromiaineen FL-numero;

               j)

               mahdollisia muuntogeenisistä elintarvikkeista ja rehuista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1829/2003 (12) soveltamisalan piiriin kuuluvia lupia koskevat tiedot;

               k)

               asiakirja-aineiston sisällysluettelo;

               l)

               luettelo asiakirjoista ja muista tiedoista; hakijan on ilmoitettava hakemuksensa tueksi toimittamiensa asiakirjaniteiden määrä ja nimet; luetteloon on lisättävä yksityiskohtainen hakemisto niteistä ja sivuista;

               m)

               luettelo asiakirja-aineiston osista, jotka pyydetään käsittelemään luottamuksellisina; hakijoiden on merkittävä, mitkä tiedot toivotaan käsiteltävän luottamuksellisina ja esitettävä todennettavat perustelut asetuksen (EY) N:o 1331/200812 artiklan mukaisesti.

         5 artikla
   Riskinarviointia varten tarvittavia tietoja koskevat yleiset säännökset
   1.   Hakemuksen tueksi aineen turvallisuuden arviointia varten toimitetun asiakirja-aineiston perusteella on oltava mahdollista tehdä ainetta koskeva kattava riskinarviointi ja voitava todentaa, että aine ei aiheuta kuluttajien terveydelle asetuksen (EY) N:o 1332/2008 6 artiklan a alakohdassa, asetuksen (EY) N:o 1333/2008 6 artiklan 1 kohdan a alakohdassa ja asetuksen (EY) N:o 1334/2008 4 artiklan a alakohdassa tarkoitettua turvallisuusriskiä.
   2.   Hakemukseen liittyvässä asiakirja-aineistossa on oltava kaikki saatavilla olevat tiedot, jotka ovat tarpeen riskinarviointia varten (eli täydellisinä kaikki julkaistut artikkelit, joihin on viitattu, ja täydelliset kopiot alkuperäisistä julkaisemattomista tutkimuksista).
   3.   Hakijan on otettava huomioon elintarviketurvallisuusviranomaisen antamat tai hyväksymät viimeisimmät ohjeet, jotka ovat saatavilla hakemuksen toimittamishetkellä (The EFSA Journal).
   4.   On toimitettava tietojen keruussa noudatettua menettelyä koskeva dokumentaatio, myös kirjallisuuden hakustrategiat (tehdyt oletukset, käytetyt avainsanat, käytetyt tietokannat, hakujen kattama ajanjakso, rajoituskriteerit jne.) sekä tällaisten hakujen kattavat tulokset.
   5.   On kuvattava turvallisuuden arviointia koskeva strategia ja vastaava testausstrategia ja ilmoitettava tiettyjen tutkimusten ja/tai tietojen sisällyttämiseen tai pois jättämiseen liittyvät perusteet.
   6.   Elintarviketurvallisuusviranomaisen pyynnöstä saataville on asetettava julkaisemattomien ja mahdollisuuksien mukaan julkaistujen tutkimusten erilliset käsittelemättömät tiedot sekä kokeiden erilliset tulokset.
   7.   Kunkin biologisen tai toksikologisen tutkimuksen osalta on ilmoitettava, onko tutkimusmateriaali ehdotetun tai nykyisen eritelmän mukainen. Jos tutkimusmateriaali eroaa kyseisestä eritelmästä, hakijan on osoitettava kyseisten tietojen merkitys tarkasteltavana olevan aineen kannalta.
   Toksikologiset tutkimukset on tehtävä laitoksissa, jotka vastaavat direktiivin 2004/10/EY vaatimuksia, tai, jos ne tehdään unionin alueen ulkopuolella, niissä on noudatettava OECD:n hyvän laboratoriokäytännön periaatteita (OECD Principles of Good Laboratory Practice, GLP). Hakijan on toimitettava näyttö, joka osoittaa, että kyseisiä vaatimuksia noudatetaan. Sellaisten tutkimusten osalta, joita ei tehdä vakioprotokollien mukaisesti, on toimitettava tietojen tulkintatulokset sekä perustelut tietojen tarkoituksenmukaisuudesta riskinarviointia varten.
   8.   Hakijan on esitettävä yleispäätelmä aineen ehdotettujen käyttötarkoitusten turvallisuudesta. Ihmisten terveydelle aiheutuvaa mahdollista riskiä koskeva kokonaisarviointi on tehtävä ottaen huomioon ihmisten tiedossa oleva tai todennäköinen altistuminen.
   6 artikla
   Elintarvikelisäaineiden riskinarviointia varten tarvittavat erityiset tiedot
   1.   Edellä olevan 5 artiklan mukaisesti toimitettavien tietojen lisäksi on toimitettava tiedot seuraavista:

               a)

               lisäaineen tunnistetiedot ja ominaisuudet, myös ehdotetut eritelmät ja analyyttiset tiedot;

               b)

               mahdollisuuksien mukaan partikkelikoko, partikkelien kokojakauma ja muut fysikaalis-kemialliset ominaisuudet;

               c)

               valmistusprosessi;

               d)

               epäpuhtauksien esiintyminen;

               e)

               stabiilisuus, reagointi ja käyttäytyminen elintarvikkeissa, joihin lisäainetta lisätään;

               f)

               mahdolliset voimassa olevat luvat ja riskinarvioinnit;

               g)

               ehdotetut tavanomaiset käyttömäärät ja enimmäiskäyttömäärät unionin luettelossa mainituissa elintarvikeluokissa tai äskettäin ehdotetussa elintarvikeluokassa tai tietyssä elintarvikkeessa, joka kuuluu johonkin tällaiseen luokkaan;

               h)

               ravinnon kautta tapahtuvaa altistumista koskeva arviointi;

               i)

               biologiset ja toksikologiset tiedot.

         2.   Edellä olevan 1 kohdan i alakohdassa tarkoitettujen biologisten ja toksikologisten tietojen osalta on katettava seuraavat keskeiset alueet:

               a)

               toksikokinetiikka;

               b)

               subkrooninen toksisuus;

               c)

               genotoksisuus;

               d)

               krooninen toksisuus/karsinogeenisuus;

               e)

               lisääntymis- ja kehitystoksisuus.

         7 artikla
   Elintarvikelisäaineiden riskinhallintaa varten tarvittavat tiedot
   1.   Hakemuksen tueksi toimitetun asiakirja-aineiston on sisällettävä tiedot, jotka ovat tarpeen sen todentamiseksi, että lisäaineelle on olemassa perusteltu teknologinen tarve, jota ei voida täyttää muulla taloudellisesti ja teknologisesti toteutuskelpoisella tavalla, ja ettei ehdotettu sen käyttö johda kuluttajia harhaan, kuten asetuksen (EY) N:o 1333/2008 6 artiklan 1 kohdan b ja c alakohdassa säädetään.
   2.   Edellä olevassa 1 kohdassa tarkoitettua todentamista varten on toimitettava asianmukaiset ja riittävät tiedot seuraavista:

               a)

               elintarvikelisäaineen tunnistetiedot, mukaan lukien viittaukset nykyisiin eritelmiin;

               b)

               ehdotetun määrän tehtävä ja teknologinen tarve kussakin elintarvikeluokassa tai tuotteessa, jonka osalta hyväksyntää haetaan, ja selvitys siitä, ettei tätä voida kohtuudella täyttää muulla taloudellisesti ja teknologisesti toteutuskelpoisella tavalla;

               c)

               tutkimukset, jotka koskevat elintarvikelisäaineen tehokkuutta aiotun vaikutuksen osalta, kun sitä käytetään ehdotetun käyttömäärän mukaisesti;

               d)

               kuluttajille koituvat edut ja hyödyt. Hakijan on otettava huomioon asetuksen (EY) N:o 1333/2008 6 artiklan 2 kohdassa säädetyt vaatimukset;

               e)

               perusteet sille, ettei käyttö johda kuluttajaa harhaan;

               f)

               ehdotetut tavanomaiset käyttömäärät ja enimmäiskäyttömäärät unionin luettelossa mainituissa elintarvikeluokissa tai äskettäin ehdotetussa elintarvikeluokassa tai tietyssä elintarvikkeessa, joka kuuluu johonkin tällaiseen luokkaan;

               g)

               altistumisen arviointi, joka perustuu aiottuun tavanomaiseen ja enimmäiskäyttöön kunkin kyseisen luokan tai tuotteen osalta;

               h)

               kuluttajan nauttimassa lopullisessa elintarvikkeessa esiintyvä elintarvikelisäaineen määrä;

               i)

               analyysimenetelmä, jolla voidaan tunnistaa ja kvantifioida lisäaine tai sen jäämät elintarvikkeessa;

               j)

               soveltuvissa tapauksissa asetuksen (EY) N:o 1333/2008 7 ja 8 artiklassa säädettyjen makeutusaineita ja väriaineita koskevien erityisedellytysten mukaisuus.

         8 artikla
   Elintarvike-entsyymien riskinarviointia varten tarvittavat erityiset tiedot
   1.   Edellä olevan 5 artiklan mukaisesti toimitettavien tietojen lisäksi on toimitettava tiedot seuraavista:

               a)

               nimi/nimet, synonyymit, lyhenteet ja luokittelu/luokittelut;

               b)

               Enzyme Commission -numero;

               c)

               ehdotetut eritelmät, mukaan lukien alkuperä;

               d)

               ominaisuudet;

               e)

               viittaukset mahdollisiin samankaltaisiin elintarvike-entsyymeihin;

               f)

               raaka-aine;

               g)

               valmistusprosessi;

               h)

               stabiilisuus, reagointi ja käyttäytyminen elintarvikkeissa, joissa elintarvike-entsyymiä käytetään;

               i)

               mahdolliset voimassa olevat luvat ja arvioinnit;

               j)

               ehdotetut käyttötarkoitukset elintarvikkeissa ja mahdollisesti ehdotetut tavanomaiset ja enimmäiskäyttömäärät;

               k)

               ravinnon kautta tapahtuvaa altistumista koskeva arviointi;

               l)

               biologiset ja toksikologiset tiedot.

         2.   Edellä olevan 1 kohdan l alakohdassa tarkoitettujen biologisten ja toksikologisten tietojen osalta on katettava seuraavat keskeiset alueet:

               a)

               subkrooninen toksisuus,

               b)

               genotoksisuus.

         9 artikla
   Elintarvike-entsyymien riskinhallintaa varten tarvittavat tiedot
   1.   Hakemuksen tueksi toimitetun asiakirja-aineiston on sisällettävä tiedot, jotka ovat tarpeen sen todentamiseksi, että entsyymille on olemassa perusteltu teknologinen tarve ja ettei sen ehdotettu käyttö johda kuluttajia harhaan, kuten asetuksen (EY) N:o 1332/2008 6 artiklan b ja c alakohdassa säädetään.
   2.   Edellä olevassa 1 kohdassa tarkoitettua todentamista varten on toimitettava asianmukaiset ja riittävät tiedot seuraavista:

               a)

               elintarvike-entsyymin tunnistetiedot, mukaan lukien viittaukset eritelmiin;

               b)

               tehtävä ja teknologinen tarve, mukaan lukien kuvaus tyypillisistä prosesseista, joissa elintarvike-entsyymiä voidaan käyttää;

               c)

               elintarvike-entsyymin vaikutus lopulliseen elintarvikkeeseen;

               d)

               perusteet sille, ettei käyttö johda kuluttajaa harhaan;

               e)

               mahdollisesti ehdotetut tavanomaiset ja enimmäiskäyttömäärät;

               f)

               ravinnon kautta tapahtuvaa altistumista koskeva arviointi, sellaisena kuin se on kuvattu elintarviketurvallisuusviranomaisen antamissa elintarvike-entsyymejä koskevissa ohjeissa (13).

         10 artikla
   Aromien riskinarviointia varten tarvittavat erityiset tiedot
   1.   Edellä olevan 5 artiklan mukaisesti toimitettavien tietojen lisäksi on toimitettava tiedot seuraavista:

               a)

               valmistusprosessi;

               b)

               eritelmät;

               c)

               mahdollisuuksien mukaan partikkelikokoa, partikkelien kokojakaumaa ja muita fysikaalis-kemiallisia ominaisuuksia koskevat tiedot;

               d)

               mahdolliset voimassa olevat luvat ja arvioinnit;

               e)

               ehdotetut käyttötarkoitukset elintarvikkeissa ja ehdotetut tavanomaiset käyttömäärät ja enimmäiskäyttömäärät unionin luettelon mukaisissa luokissa tai tietyssä tuotetyypissä, joka kuuluu tällaiseen luokkaan;

               f)

               ravintolähteitä koskevat tiedot;

               g)

               ravinnon kautta tapahtuvaa altistumista koskeva arviointi;

               h)

               biologiset ja toksikologiset tiedot.

         2.   Edellä olevan 1 kohdan h alakohdassa tarkoitettujen biologisten ja toksikologisten tietojen osalta on katettava seuraavat keskeiset alueet:

               a)

               tutkimus rakenteellisesta/metabolisesta samankaltaisuudesta aromiaineiden kanssa, jotka on arvioitu aikaisemmin tehdyssä aromien ryhmäarvioinnissa;

               b)

               genotoksisuus;

               c)

               soveltuvissa tapauksissa subkrooninen toksisuus;

               d)

               soveltuvissa tapauksissa kehitystoksisuus;

               e)

               soveltuvissa tapauksissa krooninen toksisuus ja karsinogeenisuutta koskevat tiedot.

         11 artikla
   Aromien riskinhallintaa varten tarvittavat tiedot
   Hakemuksen tueksi toimitetun asiakirja-aineiston on sisällettävä seuraavat tiedot:

               a)

               aromin tunnistetiedot, mukaan lukien viittaukset nykyisiin eritelmiin;

               b)

               aineen aistinvaraiset ominaisuudet;

               c)

               ehdotetut tavanomaiset käyttömäärät ja enimmäiskäyttömäärät elintarvikeluokissa tai tietyssä elintarvikkeessa, joka kuuluu johonkin tällaiseen luokkaan;

               d)

               altistumisen arviointi, joka perustuu aiottuun tavanomaiseen ja enimmäiskäyttöön kunkin kyseisen luokan tai tuotteen osalta.

         III   LUKU

      JÄRJESTELYT HAKEMUKSEN ASIANMUKAISUUDEN TARKASTAMISEKSI

   12 artikla
   Menettelyt
   1.   Hakemuksen saatuaan komissio tarkistaa viipymättä, kuuluuko elintarvikelisäaine, elintarvike-entsyymi tai aromi asiaankuuluvan alakohtaisen elintarvikesäädöksen soveltamisalaan ja sisältääkö hakemus kaikki II luvun nojalla vaaditut tiedot.
   2.   Jos hakemus sisältää kaikki II luvun nojalla vaaditut tiedot, komissio pyytää tarvittaessa elintarviketurvallisuusviranomaista tarkistamaan tietojen soveltuvuuden riskinarviointiin aineisiin liittyvien hakemusten arviointia koskevista tietovaatimuksista annettujen tieteellisten lausuntojen mukaisesti ja valmistelemaan tarvittaessa lausunnon.
   3.   Elintarviketurvallisuusviranomaisen on 30 työpäivän kuluessa komission pyynnön vastaanottamisesta ilmoitettava komissiolle kirjeellä tietojen soveltuvuudesta riskinarviointiin. Jos tietojen katsotaan soveltuvan riskinarviointiin, asetuksen (EY) N:o 1331/2008 5 artiklan 1 kohdassa tarkoitettu arviointiaika alkaa siitä päivästä, jona komissio vastaanottaa elintarviketurvallisuusviranomaisen kirjeen.
   Asetuksen (EY) N:o 1332/200817 artiklan 4 kohdan toisen alakohdan a alakohdan mukaisesti asetuksen (EY) N:o 1331/2008 5 artiklan 1 kohtaa ei kuitenkaan sovelleta, kun on kyse elintarvike-entsyymejä koskevan unionin luettelon vahvistamisesta.
   4.   Kun on kyse hakemuksesta elintarvikelisäaineita, elintarvike-entsyymejä tai aromeja koskevan unionin luettelon päivittämiseksi, komissio voi pyytää hakijalta lisätietoja hakemuksen asianmukaisuuteen liittyvistä asioista ja ilmoittaa hakijalle ajanjaksosta, jonka kuluessa kyseiset tiedot on toimitettava. Kun on kyse asetuksen (EY) N:o 1332/200817 artiklan 2 kohdan mukaisesti toimitettavista hakemuksista, komissio määrittää kyseisen ajanjakson yhdessä hakijan kanssa.
   5.   Jos hakemus ei kuulu asiaankuuluvan alakohtaisen elintarvikesäädöksen soveltamisalaan tai jos se ei sisällä kaikkia II luvun nojalla vaadittuja tietoja tai jos elintarviketurvallisuusviranomainen katsoo, että riskinarviointia varten annetut tiedot eivät ole siihen soveltuvia, hakemuksen ei katsota olevan asianmukainen. Tällaisessa tapauksessa komissio ilmoittaa asiasta hakijalle, jäsenvaltioille ja elintarviketurvallisuusviranomaiselle ja selostaa, mistä syistä hakemuksen ei katsota olevan asianmukainen.
   6.   Poiketen siitä, mitä 5 kohdassa säädetään, hakemuksen voidaan katsoa olevan asianmukainen, vaikka se ei sisällä kaikkia II luvun nojalla vaadittuja tietoja, edellyttäen että hakija on toimittanut todennettavat perustelut jokaisen puuttuvan tiedon osalta.
   IV   LUKU

      ELINTARVIKETURVALLISUUSVIRANOMAISEN LAUSUNTO

   13 artikla
   Elintarviketurvallisuusviranomaisen lausunnossa annettavat tiedot
   1.   Elintarviketurvallisuusviranomaisen lausunnon on sisällettävä seuraavat tiedot:

               a)

               elintarvikelisäaineiden, elintarvike-entsyymin tai aromin tunnistetiedot ja ominaisuudet;

               b)

               biologisten ja toksikologisten tietojen arviointi;

               c)

               ravinnon kautta tapahtuvaa altistumista koskeva arviointi Euroopan väestön osalta ottaen huomioon muut mahdolliset ravinnon kautta tapahtuvan altistumisen lähteet;

               d)

               yleinen riskinarviointi, jossa vahvistetaan mahdollisuuksien ja tarpeen mukaan terveysperusteinen ohjearvo ja tuodaan tarvittaessa esiin epävarmuustekijöitä ja rajoituksia;

               e)

               jos ravinnon kautta tapahtuva altistuminen ylittää yleisessä riskinarvioinnissa määritetyn terveysperusteisen ohjearvon, ravinnon kautta tapahtuvaa altistumista koskevasta arvioinnista on annettava aineen osalta yksityiskohtaiset tiedot ja ilmoitettava mahdollisuuksien mukaan kunkin elintarvikeluokan tai elintarvikkeen, jonka osalta käyttö on hyväksytty tai on tehty käyttöä koskeva hakemus, osuus kokonaisaltistuksesta;

               f)

               päätelmät.

         2.   Komissio voi pyytää yksityiskohtaisempia lisätietoja pyytäessään lausuntoa elintarviketurvallisuusviranomaiselta.
   V   LUKU

      LOPPUSÄÄNNÖKSET

   14 artikla
   Voimaantulo ja soveltaminen
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 11 päivästä syyskuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä maaliskuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 354, 31.12.2008, s. 1.

      (2)  EUVL L 354, 31.12.2008, s. 16.

      (3)  EUVL L 354, 31.12.2008, s. 7.

      (4)  EUVL L 354, 31.12.2008, s. 34.

      (5)  http://www.efsa.europa.eu/en/scdocs/doc/1188.pdf

      (6)  http://www.efsa.europa.eu/en/scdocs/doc/1305.pdf

      (7)  http://www.efsa.europa.eu/en/scdocs/doc/1623.pdf

      (8)  EUVL L 50, 20.2.2004, s. 44.

      (9)  OECD Series on Principles of Good Laboratory Practice and Compliance Monitoring. Number 1. OECD Principles on Good Laboratory Practice (as revised in 1997) ENV/MC/CHEM(98)17.

      (10)  http://www.efsa.europa.eu/en/efsajournal.htm

      (11)  http://ec.europa.eu/dgs/health_consumer/index_en.htm

      (12)  EUVL L 268, 18.10.2003, s. 1.

      (13)  Guidance of EFSA prepared by the Scientific Panel of Food Contact Material, Enzymes, Flavourings and Processing Aids on the Submission of a Dossier on Food Enzymes. The EFSA Journal (2009) 1305, s. 1.

      LIITE

         ELINTARVIKELISÄAINEITA KOSKEVAAN HAKEMUKSEEN LIITETTÄVÄN KIRJEEN MALLI

      EUROOPAN KOMISSIO
      Pääosasto
      Linja
      Yksikkö
      Päivämäärä: …
      Asia: Asetuksen (EY) N:o 1331/2008 mukainen elintarvikelisäaineen hyväksyntää koskeva hakemus

                  

                  Uuden elintarvikelisäaineen hyväksyntää koskeva hakemus

                  

                  Jo hyväksytyn elintarvikelisäaineen käyttöedellytysten muuttamista koskeva hakemus

                  

                  Jo hyväksytyn elintarvikelisäaineen eritelmien muuttamista koskeva hakemus

            (Merkitään selvästi rastittamalla yksi ruuduista)
      Hakija/hakijat ja/tai sen/niiden edustaja/edustajat Euroopan unionissa
      (nimi ja osoite)
      …
      …
      …
      jättää/jättävät tämän hakemuksen päivittääkseen elintarvikelisäaineita koskevaa EU:n luetteloa.
      Elintarvikelisäaineen nimi:
      …
      ELINCS- tai EINECS-numero (jos annettu)
      CAS-numero (jos annettu)
      Elintarvikelisäaineiden toiminnallinen luokka / toiminnalliset luokat (1):
      (luettelo)
      …
      Elintarvikeluokat ja esitetyt määrät:

                  Elintarvikeluokka

                  Tavanomainen käyttömäärä

                  Ehdotettu enimmäiskäyttömäärä

            Kunnioittavasti
      Allekirjoitus: …
      Liitteet:

                  

                  Täydellinen asiakirja-aineisto

                  

                  Julkinen tiivistelmä asiakirja-aineistosta

                  

                  Yksityiskohtainen tiivistelmä asiakirja-aineistosta

                  

                  Luettelo asiakirja-aineiston osista, jotka pyydetään käsittelemään luottamuksellisina

                  

                  Jäljennös hakijoiden hallinnollisista tiedoista

         ELINTARVIKE-ENTSYYMEJÄ KOSKEVAAN HAKEMUKSEEN LIITETTÄVÄN KIRJEEN MALLI

      EUROOPAN KOMISSIO
      Pääosasto
      Linja
      Yksikkö
      Päivämäärä: …
      Asia: Asetuksen (EY) N:o 1331/2008 mukainen elintarvike-entsyymin hyväksyntää koskeva hakemus

                  

                  Uuden elintarvike-entsyymin hyväksyntää koskeva hakemus

                  

                  Jo hyväksytyn elintarvike-entsyymin käyttöedellytysten muuttamista koskeva hakemus

                  

                  Jo hyväksytyn elintarvike-entsyymin eritelmien muuttamista koskeva hakemus

            (Merkitään selvästi rastittamalla yksi ruuduista)
      Hakija/hakijat ja/tai sen/niiden edustaja/edustajat Euroopan unionissa
      (nimi ja osoite)
      …
      …
      jättää/jättävät tämän hakemuksen päivittääkseen elintarvike-entsyymejä koskevaa EU:n luetteloa.
      Elintarvike-entsyymin nimi:
      …
      Kansainvälisen biokemian ja molekyylibiologian liiton (IUBMB) entsyymiluokituksen Enzyme Commission -numero.
      Raaka-aine
      …
      …

                  Nimi

                  Eritelmät

                  Elintarvikkeet

                  Käyttöedellytykset

                  Elintarvike-entsyymin myyntiä lopullisille kuluttajille koskevat rajoitukset

                  Elintarvikkeiden pakkausmerkintöjä koskevat erityiset vaatimukset

            Kunnioittavasti
      Allekirjoitus: …
      Liitteet:

                  

                  Täydellinen asiakirja-aineisto

                  

                  Julkinen tiivistelmä asiakirja-aineistosta

                  

                  Yksityiskohtainen tiivistelmä asiakirja-aineistosta

                  

                  Luettelo asiakirja-aineiston osista, jotka pyydetään käsittelemään luottamuksellisina

                  

                  Jäljennös hakijoiden hallinnollisista tiedoista

         AROMEJA KOSKEVAAN HAKEMUKSEEN LIITETTÄVÄN KIRJEEN MALLI

      EUROOPAN KOMISSIO
      Pääosasto
      Linja
      Yksikkö
      Päivämäärä: …
      Asia: Asetuksen (EY) N:o 1331/2008 mukainen elintarvikearomin hyväksyntää koskeva hakemus

                  

                  Uuden aromiaineen hyväksyntää koskeva hakemus

                  

                  Uuden aromivalmisteen hyväksyntää koskeva hakemus

                  

                  Aromin uuden lähtöaineen hyväksyntää koskeva hakemus

                  

                  Uuden paistoaromin hyväksyntää koskeva hakemus

                  

                  Muun uuden aromin hyväksyntää koskeva hakemus

                  

                  Uuden raaka-aineen hyväksyntää koskeva hakemus

                  

                  Jo hyväksytyn elintarvikearomin käyttöedellytysten muuttamista koskeva hakemus

                  

                  Jo hyväksytyn elintarvikearomin eritelmien muuttamista koskeva hakemus

            (Merkitään selvästi rastittamalla yksi ruuduista)
      Hakija/hakijat ja/tai sen/niiden edustaja/edustajat Euroopan unionissa
      (nimi ja osoite)
      …
      …
      jättää/jättävät tämän hakemuksen päivittääkseen elintarvikearomeja koskevaa EU:n luetteloa.
      Aromin tai raaka-aineen nimi:
      …
      FL-, CAS-, JECFA-, CoE-numero (jos annettu)
      Aromin aistinvaraiset ominaisuudet
      …
      Elintarvikeluokat ja esitetyt määrät:

                  Elintarvikeluokka

                  Tavanomainen käyttömäärä

                  Ehdotettu enimmäiskäyttömäärä

            Kunnioittavasti
      Allekirjoitus: …
      Liitteet:

                  

                  Täydellinen asiakirja-aineisto

                  

                  Julkinen tiivistelmä asiakirja-aineistosta

                  

                  Yksityiskohtainen tiivistelmä asiakirja-aineistosta

                  

                  Luettelo asiakirja-aineiston osista, jotka pyydetään käsittelemään luottamuksellisina

                  

                  Jäljennös hakijoiden hallinnollisista tiedoista

         (1)  Elintarvikkeissa esiintyvien elintarvikelisäaineiden sekä elintarvikelisäaineissa ja elintarvike-entsyymeissä esiintyvien elintarvikelisäaineiden lisäaineryhmät on lueteltu asetuksen (EY) N:o 1333/2008 liitteessä I. Jos lisäaine ei kuulu mihinkään mainituista ryhmistä, voidaan ehdottaa uutta lisäaineryhmän nimeä ja määritelmää.


title: Komission täytäntöönpanoasetus (EU) N:o 726/2014, annettu 30 päivänä kesäkuuta 2014 , neuvoston asetuksen (EY) N:o 992/95 muuttamisesta Norjasta peräisin olevia silli- ja silakkavalmisteita koskevan uuden unionin tariffikiintiön osalta

text:
               1.7.2014

               FI

               Euroopan unionin virallinen lehti

               L 192/41

         KOMISSION TÄYTÄNTÖÖNPANOASETUS (EU) N:o 726/2014,
   annettu 30 päivänä kesäkuuta 2014,
   neuvoston asetuksen (EY) N:o 992/95 muuttamisesta Norjasta peräisin olevia silli- ja silakkavalmisteita koskevan uuden unionin tariffikiintiön osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön tariffikiintiöiden avaamisesta ja hoidosta Norjasta peräisin olevien tiettyjen maatalous- ja kalastustuotteiden osalta 10 päivänä huhtikuuta 1995 annetun neuvoston asetuksen (EY) N:o 992/95 (1) ja erityisesti sen 5 artiklan 1 kohdan b alakohdan,
   sekä katsoo seuraavaa:

               (1)

               Euroopan talousyhteisön ja Norjan kuningaskunnan välisen sopimuksen lisäpöytäkirjan allekirjoittaminen ja väliaikainen soveltaminen Kroatian tasavallan Euroopan unioniin liittymisen vuoksi hyväksytään neuvoston päätöksellä 2014/343/EU (2).

               (2)

               Lisäpöytäkirjassa vahvistetaan uusi tariffikiintiö tiettyjen Norjasta peräisin olevien silli- ja silakkavalmisteiden luovuttamiseksi vapaaseen liikkeeseen Euroopan unionissa.

               (3)

               Asetusta (EY) N:o 992/95 on tarpeen muuttaa uuden tariffikiintiön käyttöön ottamiseksi.

               (4)

               Uutta tariffikiintiötä olisi sovellettava 12 kuukauden ajan. Päätöksen 2014/343/EU mukaisesti sitä sovelletaan siitä päivästä lähtien, jona lisäpöytäkirjan väliaikainen soveltamisen alkaa. Sen vuoksi tätä asetusta olisi sovellettava samasta päivästä alkaen.

               (5)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Lisätään asetuksen (EY) N:o 992/95 liitteeseen rivit seuraavasti:

                  ”09.0859

                  ex 1604 12 91
                  ex 1604 12 99

                  10
                  11
                  19

                  Silli ja silakka, mausteissa ja/tai etikassa käsitelty, suolavedessä

                  Tullattaessa 1.8.2014–31.7.2015

                  1 400 tonnia (valutettu nettopaino)

                  0”

   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä elokuuta 2014.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä kesäkuuta 2014.

            Komission puolesta

            Puheenjohtaja

         José Manuel BARROSO

      (1)  EYVL L 101, 4.5.1995, s. 1.

      (2)  EUVL L 170, 11.6.2014, s. 3.


title: Komission täytäntöönpanoasetus (EU) N:o 1222/2013, annettu 29 päivänä marraskuuta 2013 , propionihapon, natriumpropionaatin ja ammoniumpropionaatin hyväksymisestä märehtijöiden, sikojen ja siipikarjan rehun lisäaineina  ETA:n kannalta merkityksellinen teksti

text:
               30.11.2013

               FI

               Euroopan unionin virallinen lehti

               L 320/16

         KOMISSION TÄYTÄNTÖÖNPANOASETUS (EU) N:o 1222/2013,
   annettu 29 päivänä marraskuuta 2013,
   propionihapon, natriumpropionaatin ja ammoniumpropionaatin hyväksymisestä märehtijöiden, sikojen ja siipikarjan rehun lisäaineina
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

               (2)

               Propionihapon, natriumpropionaatin ja ammoniumpropionaatin hyväksymisestä on jätetty hakemus asetuksen (EY) N:o 1831/2003 7 artiklan mukaisesti. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (3)

               Hakemus koskee propionihapon, natriumpropionaatin ja ammoniumpropionaatin hyväksymistä kaikkien eläinlajien rehun lisäaineina, jotka luokitellaan lisäaineluokkaan ”teknologiset lisäaineet” ja funktionaalisen ryhmään ”säilörehun lisäaineet”. Hakemus koskee myös muita kyseisten aineiden käyttötarkoituksia, joiden osalta ei ole vielä tehty päätöstä.

               (4)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 16 päivänä marraskuuta 2011 antamassaan lausunnossa (2), että propionihapolla, natriumpropionaatilla ja ammoniumpropionaatilla ei ehdotettujen käyttöedellytysten mukaisesti käytettynä ole haitallisia vaikutuksia eläinten terveyteen, ihmisten terveyteen tai ympäristöön. Lausunnossa todettiin niin ikään, että kyseiset aineet parantavat helposti säilöttävien ainesten aerobista stabiiliutta. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman, rehun lisäaineiden analyysimenetelmiä koskevan raportin.

               (5)

               Kyseisten aineiden arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi näiden aineiden käyttö tämän asetuksen liitteessä kuvatulla tavalla olisi hyväksyttävä.

               (6)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään liitteessä eritellyt aineet, jotka kuuluvat lisäaineluokkaan ”teknologiset lisäaineet” ja funktionaaliseen ryhmään ”säilörehun lisäaineet”, eläinten ruokinnassa käytettävinä lisäaineina kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä marraskuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 268, 18.10.2003, s. 29.

      (2)  EFSA Journal (2011); 9(12):2446.

      LIITE

                  Lisäaineen tunnistenumero

                  Hyväksynnän haltijan nimi

                  Lisäaine

                  Koostumus, kemiallinen kaava, kuvaus, analyysimenetelmä

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Muut määräykset

                  Hyväksynnän voimassaolo päättyy

                  mg/kg täysrehua, jonka kosteuspitoisuus on 12 %

                     Luokka: teknologiset lisäaineet. Funktionaalinen ryhmä: säilörehun lisäaineet

                  1k280

                  —

                  Propionihappo

                                 Lisäaineen koostumus

                              Propionihappo ≥ 99,5 %

                                 Tehoaineen ominaispiirteiden kuvaus

                                          Propionihappo ≥ 99,5 %

                                          C3H6O2 CAS-nro 79-09-4

                                          Haihtumattomat aineet ≤ 0,01 % kuivaamalla vakiopainoon 140 °C:ssa

                                          Aldehydit ≤ 0,1 % formaldehydinä ilmaistuna

                                          Valmistettu kemiallisen synteesin avulla

                                 Analyysimenetelmä
                                  (1)

                              Propionihapon määrittäminen kokonaispropionihappopitoisuutena rehun lisäaineesta, esiseoksista ja rehusta: korkean erotuskyvyn ioniekskluusiokromatografia taitekertoimen kanssa (HPLC-UV/RI)

                  Märehtijät

                  —

                  —

                  —

                              1.

                              Samanaikaista käyttöä sallittuina enimmäisannoksina muiden orgaanisten happojen kanssa ei suositella.

                              2.

                              Lisäainetta käytetään helposti säilöttävässä materiaalissa (2).

                              3.

                              Yhtäaikainen käyttö tehoaineen muiden lähteiden kanssa ei saa ylittää sallittua enimmäispitoisuutta.

                              4.

                              Turvallisuus: käsittelyn aikana on käytettävä hengityssuojaa, suojalaseja ja -käsineitä sekä suojaavaa vaatetusta.

                  20. joulukuuta 2023

                  Siat

                  —

                  30 000

                  Siipikarja

                  —

                  10 000

                  1k281

                  —

                  Natriumpropionaatti

                                 Lisäaineen koostumus

                              Natriumkloridi ≤ 98,5 %

                                 Tehoaineen ominaispiirteiden kuvaus

                                          Natriumkloridi ≤ 98,5 %

                                          C3H5O2Na

                                          CAS-nro: 137-40-6

                                          Hävikki kuivattaessa: ≤ 4 % kun ainetta on kuivattu 2 tuntia 105 C:ssa

                                          Veteen liukenemattomat aineet ≤ 0,1 %

                                          Valmistettu kemiallisen synteesin avulla

                                 Analyysimenetelmä
                                  (1)

                              Natriumpropionaattipitoisuuden määrittäminen lisäaineesta:

                                          1)

                                          ioniekskluusiokromatografia refraktometrin taitekerroindetektorin kanssa (HPLC-RI) kokonaispropionaattipitoisuuden määrittämiseksi;

                                          2)

                                          atomiabsorptiospektrometria (AAS) (EN ISO 6869) –kokonaisnatriumpitoisuuden määrittämiseksi.

                                    Propionihapon kokonaispitoisuuden määrittäminen rehun lisäaineesta, esiseoksista, ja rehusta: korkean erotuskyvyn ioniekskluusiokromatografia taitekertoimen kanssa (HPLC-UV/RI)

                  Märehtijät

                  —

                  —

                  —

                              1.

                              Samanaikaista käyttöä sallittuina enimmäisannoksina muiden orgaanisten happojen kanssa ei suositella.

                              2.

                              Lisäainetta käytetään helposti säilöttävissä materiaaleissa (2)

                              3.

                              Yhtäaikainen käyttö tehoaineen muiden lähteiden kanssa ei saa ylittää sallittua enimmäispitoisuutta.

                              4.

                              Turvallisuus: käsittelyn aikana on käytettävä hengityssuojaa, suojalaseja ja -käsineitä sekä suojaavaa vaatetusta.

                  20. joulukuuta 2023

                  Siat

                  —

                  30 000 (3)

                  Siipikarja

                  —

                  10 000 (3)

                  1k284

                  —

                  Ammoniumpropionaatti

                                 Lisäaineen koostumus

                              Ammoniumpropionaattivalmiste ≥ 19,0 %, propionihappo ≤ 80,0 % ja vesi 30 %

                                 Tehoaineen ominaispiirteiden kuvaus

                                          Ammoniumpropionaatti: C3H9O2N

                                          CAS-nro: 17496-08-1

                                          Valmistettu kemiallisen synteesin avulla

                                 Analyysimenetelmä
                                  (1)

                              Ammoniumpropionaattipitoisuuden määrittäminen lisäaineesta:

                                          1)

                                          korkean erotuskyvyn ioniekskluusiokromatografia taitekertoimen kanssa (HPLC-UV/RI) – kokonaispropionaattipitoisuuden määrittämiseksi;

                                          2)

                                          titraus rikkihapolla ja natriumhydroksidilla ammoniakin määrittämiseksi.

                                    Ammoniumpropionaattipitoisuuden määrittäminen kokonaispropionihappona esiseoksista ja rehuista:
                              korkean erotuskyvyn ioniekskluusiokromatografia taitekertoimen kanssa (HPLC-/RI)

                  Märehtijät

                  —

                  —

                  —

                              1.

                              Samanaikaista käyttöä sallittuina enimmäisannoksina muiden orgaanisten happojen kanssa ei suositella.

                              2.

                              Lisäainetta käytetään helposti säilöttävissä aineksissa (2).

                              3.

                              Yhtäaikainen käyttö tehoaineen muiden lähteiden kanssa ei saa ylittää sallittua enimmäispitoisuutta.

                              4.

                              Turvallisuus: käsittelyn aikana on käytettävä hengityssuojaa, suojalaseja ja -käsineitä sekä suojaavaa vaatetusta.

                  20. joulukuuta 2023

                  Siat

                  —

                  30 000 (3)

                  Siipikarja

                  —

                  10 000 (3)

         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  Helposti säilöttävä nurmirehu: > 3 % liukoisia hiilihydraatteja tuoreaineessa (esim. kokonainen maissikasvi, raiheinä, kattara tai sokerijuurikasleike). Komission asetus (EY) N:o 429/2008 (EUVL L 133, 22.5.2008, s. 1).

         (3)  Propionihappona


title: Komission täytäntöönpanoasetus (EU) 2015/1921, annettu 26 päivänä lokakuuta 2015, tietyistä Zimbabwea koskevista rajoittavista toimenpiteistä annetun neuvoston asetuksen (EY) N:o 314/2004 muuttamisesta

text:
               27.10.2015

               FI

               Euroopan unionin virallinen lehti

               L 281/5

         KOMISSION TÄYTÄNTÖÖNPANOASETUS (EU) 2015/1921,
   annettu 26 päivänä lokakuuta 2015,
   tietyistä Zimbabwea koskevista rajoittavista toimenpiteistä annetun neuvoston asetuksen (EY) N:o 314/2004 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tietyistä Zimbabwea koskevista rajoittavista toimenpiteistä 19 päivänä helmikuuta 2004 annetun neuvoston asetuksen (EY) N:o 314/2004 (1) ja erityisesti sen 11 artiklan b alakohdan,
   sekä katsoo seuraavaa:

               (1)

               Asetuksen (EY) N:o 314/2004 liitteessä III luetellaan ne henkilöt ja yhteisöt, joita asetuksessa säädetty varojen ja taloudellisten resurssien jäädyttäminen koskee.

               (2)

               Neuvoston päätöksessä 2011/101/YUTP (2) nimetään ne luonnolliset henkilöt ja oikeushenkilöt, joihin päätöksen 5 artiklassa säädettyjä rajoituksia sovelletaan, ja päätös pannaan unionin tasolla tarvittavien toimien osalta täytäntöön asetuksella (EY) N:o 314/2004.

               (3)

               Neuvosto päätti 26 päivänä lokakuuta 2015 poistaa yhden kuolleen henkilön nimen niiden henkilöiden joukosta, joihin rajoituksia olisi sovellettava. Sen vuoksi asetuksen (EY) N:o 314/2004 liitettä III olisi muutettava,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 314/2004 liite III tämän asetuksen liitteen mukaisesti.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä lokakuuta 2015.

            Komission puolesta,

            Puheenjohtajan nimissä

            Ulkopolitiikan välineiden hallinnon päällikkö

      (1)  EUVL L 55, 24.2.2004, s. 1.

      (2)  Neuvoston päätös 2011/101/YUTP, annettu 15 päivänä helmikuuta 2011, Zimbabween kohdistuvista rajoittavista toimenpiteistä (EUVL L 42, 16.2.2011, s. 6).

      LIITE
      Poistetaan asetuksen (EY) N:o 314/2004 liitteen III luettelosta ”I. Henkilöt” seuraavat luonnolliset henkilöt:
      I.   Henkilöt

         ”Amos Bernard MIDZI (Mugenva). Syntynyt 4.7.1952. Muut tiedot: a) Entinen kaivoksista ja kaivostoiminnan kehittämisestä vastaava ministeri, b) entinen energia- ja energiakehitysministeri, c) ZANU-PF-puolueen puheenjohtaja Hararessa, d) entinen hallituksen jäsen, lähellä hallituksen ZANU-PF-ryhmää, e) organisoi ZANU-PF:n kannattajien ja sotilaiden saattueen, joka hyökkäsi ihmisten kimppuun ja hävitti koteja kesäkuussa 2008, f) yhteyksiä väkivaltaisuuksiin Epworthissa, ollut tukemassa aseellisten ryhmittymien tukikohtia vuosina 2008 ja 2011.”